title: 2009/327/ES: Rozhodnutie Komisie zo 16. apríla 2009 o ukončení antidumpingového konania, ktoré sa týka dovozu plochých výrobkov z nehrdzavejúcej ocele valcovaných za studena s pôvodom v Čínskej ľudovej republike, Kórejskej republike a na Taiwane

text:
               17.4.2009

               SK

               Úradný vestník Európskej únie

               L 98/39

      ROZHODNUTIE KOMISIE

   zo 16. apríla 2009
   o ukončení antidumpingového konania, ktoré sa týka dovozu plochých výrobkov z nehrdzavejúcej ocele valcovaných za studena s pôvodom v Čínskej ľudovej republike, Kórejskej republike a na Taiwane
   (2009/327/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   po porade s poradným výborom,
   keďže:
   1.   POSTUP

   1.1.   Začatie konania

               (1)

               Dňa 1. februára 2008 Komisia informovala podľa článku 5 základného nariadenia formou oznámenia (ďalej len „oznámenie o začatí konania“) uverejneného v Úradnom vestníku Európskej únie
                   (2) o začatí antidumpingového konania v súvislosti s dovozom plochých výrobkov z nehrdzavejúcej ocele valcovaných za studena (ďalej len „výrobky z nehrdzavejúcej ocele“) s pôvodom v Čínskej ľudovej republike (ďalej len „ČĽR“), Kórejskej republike a na Taiwane (ďalej len „príslušné krajiny“) do Spoločenstva.

               (2)

               Konanie sa začalo na základe podnetu podaného 21. decembra 2007 spoločnosťou EUROFER (ďalej len „navrhovateľ“) v mene výrobcov zastupujúcich významnú časť, v tomto prípade viac než 25 % celkovej výroby výrobkov z nehrdzavejúcej ocele v Spoločenstve. Podnet obsahoval prima facie dôkaz o dumpingu výrobkov z nehrdzavejúcej ocele s pôvodom v príslušných krajinách a o súvisiacej značnej ujme, ktorá sa považovala za dostatočnú na začatie konania.

         1.2.   Zúčastnené strany a overovacie návštevy

               (3)

               O začatí konania Komisia oficiálne informovala navrhovateľa, všetkých výrobcov v Spoločenstve, dovozcov/predajcov a používateľov, o ktorých vedela, že sa ich záležitosť týka, a ich združenia, ako aj vyvážajúcich výrobcov a orgány príslušných krajín. Zainteresované strany dostali možnosť písomne predložiť svoje stanoviská a požiadať o vypočutie v lehote stanovenej v oznámení o začatí konania. Všetky zainteresované strany, ktoré o to požiadali a preukázali, že by z konkrétnych dôvodov mali byť vypočuté, boli vypočuté.

               (4)

               S cieľom umožniť vyvážajúcim výrobcom v ČĽR predložiť v prípade záujmu žiadosť o trhovohospodárske zaobchádzanie (ďalej len „THZ“) alebo o individuálne zaobchádzanie (ďalej len „IZ“) Komisia zaslala formuláre žiadosti vyvážajúcim výrobcom, o ktorých vedela, že sa ich záležitosť týka, a orgánom ČĽR. Štyri skupiny spoločností v ČĽR požiadali o THZ podľa článku 2 ods. 7 písm. b) základného nariadenia alebo o IZ, ak by z prešetrovania vyplynulo, že nespĺňajú podmienky na udelenie THZ.

               (5)

               Vzhľadom na zjavne veľký počet vyvážajúcich výrobcov v ČĽR, Kórejskej republike a na Taiwane, dovozcov v Spoločenstve a výrobcov v Spoločenstve sa v oznámení o začatí konania predpokladal výber vzorky v súlade s článkom 17 základného nariadenia.

               (6)

               V prípade ČĽR a Kórejskej republiky sa však neskôr rozhodlo, že výber vzorky nie je potrebný, keďže prešetrovanie všetkých spolupracujúcich spoločností sa považovalo za realizovateľné v rámci lehôt a nepredstavovalo by neúmerne zaťaženie. V prípade Taiwanu boli z desiatich spoločností alebo skupín spoločností (jedna skupina pozostávala z dvoch spoločností), ktoré odpovedali na otázky týkajúce sa výberu, do vzorky zaradené štyri spoločnosti alebo skupiny spoločností. Jedna z nich však neskôr od spolupráce odstúpila, preto konečná vzorka pozostáva z troch spoločností alebo skupín spoločností. Jedna spoločnosť nezaradená do vzorky požiadala o individuálne preskúmanie v súlade s článkom 17 ods. 3 základného nariadenia. Keďže však nepredložila dostatočné informácie, považovala sa za nespolupracujúcu spoločnosť.

               (7)

               Pokiaľ ide o dovozcov výrobkov z nehrdzavejúcej ocele, Komisia požiadala všetkých známych dovozcov o poskytnutie informácií týkajúcich sa dovozu a predaja príslušného výrobku. Spoluprácu ponúkol veľký počet dovozcov. Do vzorky bolo zaradených päť najväčších dovozcov podľa objemu dovozu. Títo dovozcovia predstavujú asi 16 % celkového dovozu Spoločenstva z príslušných krajín. V súlade s článkom 17 ods. 2 základného nariadenia sa príslušné strany zúčastnili na konzultáciách a nevzniesli žiadne námietky. Traja vybraní dovozcovia však nakoniec nezaslali vyplnený dotazník a rozhodli sa ďalej nespolupracovať pri prešetrovaní. Dvaja zostávajúci dovozcovia predstavovali 2 % - 4 % z celkového dovozu Spoločenstva z príslušných krajín počas obdobia prešetrovania. Keďže zaradenie niektorých ďalších dovozcov, ktorí ponúkli spoluprácu, by reprezentatívnosť vzorky ovplyvnilo iba minimálne, rozhodlo sa, že za troch zaradených dovozcov, ktorí prestali spolupracovať pri prešetrovaní, sa nebude hľadať náhrada.

               (8)

               Pokiaľ ide o výrobcov v Spoločenstve, v súlade s článkom 17 základného nariadenia bola na základe najväčšieho reprezentatívneho objemu výroby a predaja výrobkov z nehrdzavejúcej ocele v Spoločenstve vybraná vzorka, ktorá sa mohla v stanovenej lehote náležite prešetriť. Na základe informácií, ktoré poskytli výrobcovia v Spoločenstve, Komisia vybrala štyri spoločnosti (dve skupiny prepojených spoločností) s najvyšším objemom výroby a predaja v Spoločenstve. Pokiaľ ide o výrobu Spoločenstva, spoločnosti zaradené do vzorky predstavovali 62 % odhadovanej celkovej výroby výrobkov z nehrdzavejúcej ocele v Spoločenstve a 99 % objemu predaja v Spoločenstve výrobcov, ktorí ponúkli spoluprácu. V súlade s článkom 17 ods. 2 základného nariadenia sa príslušné strany zúčastnili na konzultáciách a nevzniesli žiadne námietky. Okrem toho boli zostávajúci výrobcovia v Spoločenstve požiadaní, aby poskytli niektoré všeobecné údaje na analýzu ujmy.

               (9)

               Komisia zaslala dotazníky vyvážajúcim výrobcom, výrobcom a dovozcom v Spoločenstve a všetkým známym používateľom a združeniam používateľov zaradeným do vzorky. Úplne vyplnené dotazníky zaslali štyria výrobcovia v Spoločenstve, 25 spoločností patriacich do štyroch skupín spoločností v ČĽR, osem spoločností patriacich do troch skupín spoločností v Kórejskej republike, traja vyvážajúci výrobcovia na Taiwane zaradení do vzorky, jedna spoločnosť na Taiwane, ktorá požiadala o individuálne preskúmanie, dvaja dovozcovia a piati používatelia v Spoločenstve. Požadované všeobecné údaje poskytlo okrem toho šesť zostávajúcich výrobcov v Spoločenstve.

               (10)

               Komisia získala a overila všetky informácie, ktoré považovala za potrebné na účely preskúmania žiadostí o THZ/IZ v prípade ČĽR a na určenie dumpingu, z neho vyplývajúcej ujmy a záujmu Spoločenstva v prípade príslušných krajín. Overovacie návštevy sa vykonali v priestoroch týchto spoločností:

                           a)

                           výrobcovia v Spoločenstve:

                                       —

                                       ArcelorMittal, Genk, Belgicko,

                                       —

                                       ArcelorMittal, Paris, Francúzsko,

                                       —

                                       ThyssenKrupp Nirosta, Krefeld, Nemecko,

                                       —

                                       ThyssenKrupp Terni, Terni, Taliansko;

                           b)

                           vyvážajúci výrobcovia na Taiwane:

                                       —

                                       Chia Far Industrial Factory Co., Ltd, Taipei,

                                       —

                                       Jie Jin Material Science Technology Co. Ltd, Yung Kang City,

                                       —

                                       Yeun Chyang Industrial Co., Ltd, Shijou Shiang, Chang-Hwa,

                                       —

                                       YUSCO Group (Yieh United Steel Corporation a prepojené spoločnosti), Kaohsiung;

                           c)

                           vyvážajúci výrobcovia v Kórejskej republike:

                                       —

                                       Daiyang Metal Co., Ltd,; Seoul,

                                       —

                                       skupina spoločností BNG Steel Co., Ltd, a Hyundai Steel Company; Changwon a Seoul,

                                       —

                                       skupina spoločností POSCO and Daimyung TMS CO., Ltd; Seoul;

                           d)

                           vyvážajúci výrobcovia v ČĽR:

                                       —

                                       Lianzhong Stainless Steel Corp. (LISCO), Guangzhou,

                                       —

                                       Ningbo Qiyi Precision Metals Co., Ltd; Ningbo,

                                       —

                                       POSCO China Group (skupina 8 spoločností); Zhangjiagang, Qingdao a osobitná administratívna oblasť Hongkong,

                                       —

                                       STSS Group (Shanxi Taigang Stainless Steel Co., Ltd, a 14 prepojených spoločností); Taiyuan, Tianjin, Wuxi, Foshan, osobitná administratívna oblasť Hongkong a Willich, Nemecko;

                           e)

                           neprepojení dovozcovia v Spoločenstve:

                                       —

                                       Minmetals Germany GmbH, Düsseldorf, Nemecko,

                                       —

                                       Nord Est Metalli Srl, San Vito al Tagliamento, Taliansko;

                           f)

                           používatelia v Spoločenstve:

                                       —

                                       BSH Bosch Siemens Hausgeräte GmbH, München, Nemecko,

                                       —

                                       Eberspächer GmbH & Co. KG, Neunkirchen, Nemecko,

                                       —

                                       Lowara Srl, Montecchio Maggiore, Taliansko.

               (11)

               Vzhľadom na potrebu stanoviť normálnu hodnotu pre vyvážajúcich výrobcov v ČĽR, ktorým nemožno udeliť THP, sa v predbežne vybranej analogickej krajine, v USA, vykonala overovacia návšteva v priestoroch týchto výrobcov:

                           —

                           AK Steel; West Chester (Ohio), Coshocton (Ohio) a Butler (Pensylvánia),

                           —

                           Theis Precision Metal; Bristol (Connecticut).

         1.3.   Obdobie prešetrovania

               (12)

               Prešetrovanie dumpingu a ujmy sa vzťahovalo na obdobie od 1. januára 2007 do 31. decembra 2007 (ďalej len „obdobie prešetrovania“ alebo „OP“). Preskúmanie vývoja relevantného pre hodnotenie ujmy sa vzťahovalo na obdobie od 1. januára 2004 do konca obdobia prešetrovania (ďalej len „posudzované obdobie“).

         1.4.   Príslušný výrobok

               (13)

               Výrobkom, ktorý je údajne predmetom dumpingu, sú ploché výrobky z nehrdzavejúcej ocele po valcovaní za studena (úberom za studena), už ďalej neupravené, s pôvodom v Čínskej ľudovej republike, Kórejskej republike a na Taiwane (ďalej len „príslušný výrobok“), zvyčajne zaradené pod kódy KN 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 a 7220 20 89.

               (14)

               Výrobky z nehrdzavejúcej ocele sa používajú v širokej škále spotrebiteľských odvetví na rôzne konečné použitia. Príkladom je:

                           —

                           výroba automobilov: výfukové systémy, dekoračné, bezpečnostné a konštrukčné prvky,

                           —

                           zariadenie pre chemický, petrochemický, farmaceutický priemysel a výrobu papiera a spracovanie potravín,

                           —

                           domáce spotrebiče, kuchynské potreby, jedálenský tovar a nožiarsky tovar,

                           —

                           výroba zdravotníckych prístrojov,

                           —

                           verejné osvetlenie a mestský mobiliár,

                           —

                           výroba potrubia na prepravu kvapalín, dekoráciu, konštrukčné účely a pre výmenníky tepla,

                           —

                           lodné staviteľstvo,

                           —

                           odsoľovacie zariadenia,

                           —

                           výroba železničných vagónov, cisternových vozidiel, chladiacich kontajnerov,

                           —

                           dekoračné a konštrukčné účely v stavebnom priemysle.

         1.5.   Priebežná správa a následný postup

               (15)

               Dňa 4. novembra 2008 Komisia poskytla zainteresovaným stranám priebežnú správu, v ktorej sú uvedené jej predbežné zistenia v súvislosti s týmto konaním, t. j. skutočnosť, že z prešetrovania predbežne vyplynula existencia dumpingu, nedospelo sa však k záveru, že existuje vecná súvislosť medzi dumpingovým dovozom a ujmou, ktorú by utrpelo výrobné odvetvie Spoločenstva, a v ktorej sa zdôraznila potreba ďalšieho prešetrovania situácie a možného rizika ujmy. Na základe predbežných zistení Komisia považovala za vhodné neuložiť žiadne predbežné opatrenia, ale pokračovať v prešetrovaní. V súvislosti s predbežnými zisteniami mali všetky strany možnosť predložiť relevantné dôkazy a pripomienky. Okrem toho strany, ktoré o to požiadali, dostali možnosť, aby boli vypočuté. Komisia pokračovala v získavaní a overovaní všetkých informácií, ktoré považovala za potrebné pre svoje konečné zistenia.

         2.   STIAHNUTIE PODNETU A UKONČENIE KONANIA

               (16)

               Navrhovateľ listom zo 4. marca 2009 určeným Komisii oficiálne stiahol svoj podnet. Podľa navrhovateľa bolo stiahnutie zapríčinené tým, že súčasná situácia výrobného odvetvia Spoločenstva na trhu sa výrazne líši od situácie na trhu v čase podania podnetu, keďže skutočný a zjavný dopyt v EÚ sa v poslednom čase prudko znížil, čo viedlo aj k poklesu dovozu. Vzhľadom na tieto turbulencie trhu navrhovateľ nechce pokračovať v tomto konaní, keďže bolo založené na analýze historických údajov, ktoré už nezodpovedajú súčasným podmienkam na trhu. Podľa navrhovateľa je v takejto situácii lepšie na všetky nekalé praktiky poškodzujúceho obchodu reagovať prostredníctvom nového konania – v prípade, že v budúcnosti vznikne situácia, ktorá by to odôvodňovala –, v ktorom by sa v úplnom rozsahu zohľadnili všetky problémy.

               (17)

               Navrhovateľ okrem toho tvrdil, že v prípade opätovného výrazného zvýšenia objemu dovozu by tento dovoz mohol v súčasných podmienkach spochybniť životaschopnosť výrobného odvetvia Spoločenstva.

               (18)

               Treba poznamenať, že súčasnú situáciu v súvislosti s príslušným výrobkom v EÚ aj v príslušných krajinách charakterizuje bezprecedentná zmena základných hospodárskych parametrov. Na jednej strane je za týchto okolností ťažké zostaviť spoľahlivú prognózu vývoja na trhu v krátkodobom až strednodobom horizonte, na druhej strane sa zdá, že hospodárska situácia je nestála a že nemožno vylúčiť výskyt poškodzujúceho dumpingu. Vzhľadom na skutočnosť, že aspoň počas časti obdobia prešetrovania bolo zaznamenané výrazné zvýšenie príslušného dovozu v relatívne krátkom období, a vzhľadom na stanovené cenové podhodnotenie sa považuje za vhodné monitorovať dovoz príslušného výrobku do EÚ. Informácie získané v rámci takéhoto monitorovania by Komisii umožnili v prípade potreby rýchlo reagovať. Napríklad by sa mohli využiť na začatie nového konania, ak sú splnené podmienky stanovené v článku 5 základného nariadenia, t. j. ak existujú dostatočné prima facie dôkazy o poškodzujúcom dumpingu.

               (19)

               Komisia okrem toho poukazuje na to, že v prípade nového konania týkajúceho sa tohto výrobku, ak to okolnosti odôvodňujú, môže byť vhodné uskutočniť zrýchlené prešetrovanie. V základnom nariadení sa takáto možnosť stanovuje v článku 7 ods. 1, ktorým sa umožňuje uloženie predbežných opatrení relatívne skoro po začatí konania.

               (20)

               Obdobie monitorovania by sa malo uplatňovať najviac 24 mesiacov od uverejnenia ukončenia súčasného konania.

               (21)

               V súlade s článkom 9 ods. 1 základného nariadenia možno ukončiť konanie, ak bol podnet stiahnutý a ak by takéto ukončenie nebolo v rozpore so záujmom Spoločenstva.

               (22)

               Komisia usúdila, že súčasné konanie by sa malo ukončiť, keďže prešetrovaním sa neobjasnili žiadne okolnosti, ktoré by poukázali na to, že takéto ukončenie by nebolo v záujme Spoločenstva. Zainteresované strany boli náležite informované a mali možnosť predložiť pripomienky. Nepredložili však žiadne pripomienky, ktoré by mohli zmeniť toto rozhodnutie.

               (23)

               Komisia preto dospela k záveru, že antidumpingové konanie týkajúce sa dovozu plochých výrobkov z nehrdzavejúcej ocele valcovaných za studena s pôvodom v Čínskej ľudovej republike, Kórejskej republike a na Taiwane do Spoločenstva, by sa malo ukončiť bez uloženia antidumpingových opatrení,

         ROZHODLA TAKTO:
   Článok 1
   Týmto sa ukončuje antidumpingové konanie týkajúce sa dovozu plochých výrobkov z nehrdzavejúcej ocele po valcovaní za studena (úberom za studena), už ďalej neupravených, s pôvodom v Čínskej ľudovej republike, Kórejskej republike a na Taiwane, zvyčajne zaradených pod kódy KN 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 a 7220 20 89.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 16. apríla 2009

            Za Komisiu

         Catherine ASHTON

            členka Komisie

      (1)  Ú. v. ES L 56, 6.3.1996, s. 1.

      (2)  Ú. v. EÚ C 29, 1.2.2008, s. 13.


title: 2012/265/EÚ: Rozhodnutie Komisie z  21. mája 2012 o ukončení antidumpingového konania týkajúceho sa dovozu určitých tkaných a/alebo vpichovaných textílií zo sklených vlákien s pôvodom v Čínskej ľudovej republike

text:
               22.5.2012

               SK

               Úradný vestník Európskej únie

               L 131/7

         ROZHODNUTIE KOMISIE
   z 21. mája 2012
   o ukončení antidumpingového konania týkajúceho sa dovozu určitých tkaných a/alebo vpichovaných textílií zo sklených vlákien s pôvodom v Čínskej ľudovej republike
   (2012/265/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   po porade s poradným výborom,
   keďže:
   A.   POSTUP

               (1)

               Dňa 16. júna 2011 bol Európskej komisii (ďalej len „Komisia“) doručený podnet týkajúci sa údajného poškodzujúceho dumpingu v prípade určitých tkaných a/alebo vpichovaných textílií zo sklených vlákien s pôvodom v Čínskej ľudovej republike (ďalej len „ČĽR“), predložený podľa článku 5 základného nariadenia združením Glass Fibre Fabrics Defence Coalition (GFFDC, ďalej len „navrhovateľ“) v mene výrobcov, ktorí predstavujú podstatnú časť, v tomto prípade viac než 25 % celkovej výroby určitých tkaných a/alebo vpichovaných textílií zo sklených vlákien v Únii.

               (2)

               Podnet obsahoval prima facie dôkazy o existencii dumpingu a z toho vyplývajúcej značnej ujmy, ktoré sa považovali za dostatočné na odôvodnenie začatia antidumpingového konania.

               (3)

               Komisia po porade s poradným výborom 28. júla 2011 informovala prostredníctvom oznámenia uverejneného v Úradnom vestníku Európskej únie
                   (2) o začatí antidumpingového konania týkajúceho sa dovozu určitých tkaných a/alebo vpichovaných textílií zo sklených vlákien s pôvodom v ČĽR do Únie.

               (4)

               Komisia oficiálne informovala o začatí konania vývozcov/výrobcov v ČĽR, dovozcov, spotrebiteľov a združenia, o ktorých sa vie, že sa ich konanie týka, orgány v ČĽR a všetkých známych výrobcov v Únii. Zainteresované strany dostali možnosť písomne sa vyjadriť a požiadať o vypočutie v lehote stanovenej v oznámení o začatí konania.

               (5)

               Všetky zainteresované strany, ktoré o to požiadali a preukázali, že by na základe osobitných dôvodov mali byť vypočuté, boli vypočuté.

         B.   STIAHNUTIE PODNETU A UKONČENIE KONANIA

               (6)

               Listom z 12. marca 2012 určeným Komisii navrhovateľ oficiálne stiahol svoj podnet.

               (7)

               V súlade s článkom 9 ods. 1 základného nariadenia možno konanie ukončiť, ak bol podnet stiahnutý, okrem prípadu, keď takéto ukončenie nie je v záujme Únie.

               (8)

               Pri prešetrovaní nevyšli najavo žiadne skutočnosti svedčiace o tom, že by takéto ukončenie nebolo v záujme Únie. Komisia preto dospela k názoru, že toto konanie by sa malo ukončiť. Zainteresované strany boli náležite informované a dostali možnosť predložiť pripomienky. Pripomienky predložila jedna zainteresovaná strana. Tieto pripomienky však nezmenili zistenie, že by ukončenie konania nebolo proti záujmu Únie.

               (9)

               Komisia preto skonštatovala, že antidumpingové konanie týkajúce sa dovozu určitých tkaných a/alebo vpichovaných textílií zo sklených vlákien s pôvodom v ČĽR do Únie by sa malo ukončiť,

         PRIJALA TOTO ROZHODNUTIE:
   Článok 1
   Antidumpingové konanie týkajúce sa dovozu textílií z tkaných alebo vpichovaných či tkaných a vpichovaných prameňov z nekonečného skleného vlákna s pôvodom v Čínskej ľudovej republike okrem výrobkov, ktoré sú impregnované alebo predimpregnované (predimpreg.) a riedkych sieťových textílií s okami, ktorých dĺžka aj šírka presahujú 1,8 mm a ktoré vážia viac než 35 g/m2, v súčasnosti zaradené pod číselné znaky KN ex 7019 39 00, ex 7019 40 00 a ex 7019 90 00, sa týmto ukončuje.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 21. mája 2012

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Ú. v. EÚ C 222, 28.7.2011, s. 12.


title: Rozhodnutie Európskeho parlamentu (EÚ) 2017/1711 z 27. apríla 2017 o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2015

text:
               29.9.2017

               SK

               Úradný vestník Európskej únie

               L 252/303

         ROZHODNUTIE EURÓPSKEHO PARLAMENTU (EÚ) 2017/1711
   z 27. apríla 2017
   o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej nadácie pre zlepšovanie životných a pracovných podmienok za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskej nadácie pre zlepšovanie životných a pracovných podmienok za rozpočtový rok 2015 spolu s odpoveďou nadácie (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória nadácii za plnenie rozpočtu za rozpočtový rok 2015 (05873/2017 – C8-0049/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (4), a najmä na jeho článok 16,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A8-0111/2017),

               1.

               udeľuje absolutórium riaditeľovi Európskej nadácie pre zlepšovanie životných a pracovných podmienok za plnenie rozpočtu nadácie za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej nadácie pre zlepšovanie životných a pracovných podmienok, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 188.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 139, 30.5.1975, s. 1.

      (5)  Ú. v. EÚ L 328, 7.12.2013, s. 42.


title: Rozhodnutie výkonného výboru z 21. novembra 1994 o obstarávaní spoločných vstupných a výstupných pečiatok [SCH/Com-ex (94) 16 rev]

text:
Dôležité právne oznámenie

|

41994D0016

Úradný vestník L 239 , 22/09/2000 S. 0166 - 0167

		Rozhodnutie výkonného výboruz 21. novembra 1994o obstarávaní spoločných vstupných a výstupných pečiatok[SCH/Com-ex (94) 16 rev]VÝKONNÝ VÝBOR,so zreteľom na článok 132 Dohovoru, ktorým sa vykonáva Schengenská dohoda,so zreteľom na článok 6 uvedeného dohovoru,berie na vedomie a schvaľuje dokument SCH/I-Front (94) 43 aROZHODOL TAKTO:Obstarávanie spoločných vstupných a výstupných pečiatok zmluvnými stranami sa uskutoční v súlade so zásadami ustanovenými v dokumente SCH/Gem-Handb (93) 15 [1].V Heidelbergu 21. novembra 1994PredsedaBernd Schmidbauer[1] Dôverný dokument. Pozri SCH/Com-ex (98) 17.--------------------------------------------------SCH/I-Front (94) 43Obstarávanie spoloČných vstupných a výstupných peČiatokZmluvné strany použijú technické údaje na výrobu spoločných vstupných a výstupných pečiatok zo 17. septembra 1993 [SCH/Gem-Handb (93) 15] ako základ pre obstarávanie pečiatok osvedčujúcich vstup a výstup cez vonkajšie hranice na schengenské územie. Tieto špecifikácie konkrétne ustanovujú, že sa majú použiť pečiatky s dvojfarebným atramentom.Výnimočne je možné použiť aj tie spoločné vstupné a výstupné pečiatky využívajúce jedinú farbu, ktoré už boli vyrobené a distribuované hraničným orgánom, a to až dovtedy, kým sa náležito nenahradia. Náhradné pečiatky musia byť v každom prípade dvojfarebné.--------------------------------------------------


title: 2005/405/ES: Rozhodnutie Komisie zo 4. mája 2005, ktorým sa v mene Európskeho spoločenstva schvaľujú zmeny a doplnenia k prílohám k Dohode medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi [oznámené pod číslom K(2005) 1369]   (Text s významom pre EHP)

text:
               31.5.2005

               SK

               Úradný vestník Európskej únie

               L 137/31

         ROZHODNUTIE KOMISIE
   zo 4. mája 2005,
   ktorým sa v mene Európskeho spoločenstva schvaľujú zmeny a doplnenia k prílohám k Dohode medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi
   [oznámené pod číslom K(2005) 1369]
   (Text s významom pre EHP)
   (2005/405/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 98/258/ES zo 16. marca 1998 o uzatvorení dohody medzi Európskym spoločenstvom a Spojenými štátmi americkými o sanitárnych opatreniach na ochranu zdravia ľudí a zvierat pri obchodovaní so živými zvieratami a výrobkami živočíšneho pôvodu (1), najmä na tretí odsek jeho článku 4,
   keďže:

               (1)

               Zistilo sa, že štandardná skúšobná metóda Spoločenstva na prítomnosť Enterobacteriaceae a metóda stanovenia celkového počtu živých mikroorganizmov v mäse sú rovnocenné so skúšobnou metódou USA na prítomnosť Escherichia coli.

               (2)

               Spoločenstvo a USA viedli rokovania o dodatočnom súbore návodov na vykonávanie auditov vrátane návodov na skúmanie zdravia zvierat. Obidve strany schválili znenie návodov, ktoré sú výsledkom týchto rokovaní.

               (3)

               Spoločný riadiaci výbor pre dohodu (ďalej len „výbor“) vydal odporúčania, ktoré sa týkajú stanovenia rovnocennosti uvedených dvoch skúšobných metód a vzťahujú na prijatie dodatočných návodov na vykonávanie auditov. V dôsledku týchto odporúčaní je primerané zmeniť a doplniť prílohy V a VI k dohode a jej poznámku pod čiarou 1.

               (4)

               Uvedené zmeny a doplnenia by sa mali schváliť v mene Spoločenstva.

               (5)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO ROZHODNUTIE:
   Článok 1
   V súlade s odporúčaniami prijatými Spoločným riadiacim výborom zriadeným podľa článku 14 Dohody medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi schvaľujú zmeny a doplnenia bodu 6 prílohy V, prílohy VI a poznámky pod čiarou 1 k uvedenej dohode.
   Text dohody vo forme výmeny listov vrátane zmien a doplnení bodu 6 prílohy V, poznámky pod čiarou 1 a prílohy VI k dohode sú pripojené k tomuto rozhodnutiu.
   Článok 2
   Generálny riaditeľ pre zdravie a ochranu spotrebiteľov sa týmto splnomocňuje na podpísanie dohody vo forme výmeny listov tak, aby zaväzovala Spoločenstvo.
   Článok 3
   Toto rozhodnutie sa uplatňuje prvým dňom mesiaca nasledujúceho po mesiaci, v ktorom Spojené štáty americké písomne oznámia Komisii, že ukončili svoje interné postupy schvaľovania zmien a doplnkov uvedených v článku 1.

      V Bruseli 4. mája 2005

            Za Komisiu

         Markos KYPRIANOU

            člen Komisie

      (1)  Ú. v. ES L 118, 21.4.1998, s. 1. Rozhodnutie naposledy zmenené a doplnené rozhodnutím Komisie 2003/833/ES (Ú. v. EÚ L 316, 29.11.2003, s. 20).
   DOHODA VO FORME VÝMENY LISTOV
   o zmenách a doplneniach prílohy k Dohode medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi
   Brusel 7. októbra 2004
   Vážený pane,
   vzhľadom na Dohodu medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi mám česť navrhnúť Vám zmeniť a doplniť prílohy k dohode takto:
   V súlade s odporúčaním Spoločného riadiaceho výboru ustanoveného podľa článku 14 ods. 1 dohody, text bodu 6 prílohy V a poznámky pod čiarou 1 k dohode sa nahrádza textom v dodatku A k tomuto listu a text prílohy VI k dohode sa nahrádza textom v dodatku B k tomuto listu.
   Bol by som Vám zaviazaný, keby ste potvrdili súhlas Spojených štátov amerických s týmito zmenami a doplneniami bodu 6 prílohy V, poznámky pod čiarou 1 a prílohy VI k dohode.
   Prijmite, prosím, výraz mojej najhlbšej úcty.

       (1)

         Za Európske spoločenstvo

      Jaana HUSU-KALLIO

   Brusel 6. apríla 2005
   Vážený pane,
   mám česť odvolať sa na Váš list zo 7. októbra 2004 obsahujúci v dodatku A uvedené podrobnosti navrhnutých zmien a doplnkov k bodu 6 prílohy V, k poznámke pod čiarou 1 a v dodatku B podrobnosti navrhnutých zmien a doplnkov k prílohe VI k Dohode z 20. júla 1999 medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi.
   V tejto súvislosti mám česť potvrdiť Vám, že pre Spojené štáty americké sú v súlade s odporúčaním Spoločného riadiaceho výboru zriadeného podľa článku 14 ods. 1 dohody prijateľné navrhnuté zmeny a doplnky, ktorých kópia je pripojená k tomuto listu. Som si vedomý toho, že tieto zmeny a doplnenia nadobudnú účinnosť v deň, keď ES oznámi USA, že ukončilo postupy potrebné na vykonávanie týchto zmien a doplnkov.
   Prijmite prosím výraz mojej najhlbšej úcty.

       (2)

         Za príslušný orgán Spojených štátov amerických

      Norval E. FRANCIS

      (1)

               Príloha: Dodatok A navrhnutý ako náhrada za prílohu V, bod 6, a poznámku pod čiarou 1 dohody a dodatok B navrhnutý ako náhrada za prílohu VI k dohode.

      (2)

               Prílohy: Dodatok A navrhnutý ako náhrada za prílohu V, bod 6, a poznámku pod čiarou 1 dohody a dodatok B navrhnutý ako náhrada za prílohu VI k dohode.

         DODATOK A

         „PRÍLOHA V

                                 —

                                 Komodita

                                 —

                                 Druhy

                                 —

                                 Zdravie ľudí/zvierat

                     Vývoz Európskeho spoločenstva do Spojených štátov

                     Vývoz zo Spojených štátov do Európskeho spoločenstva

                     Podmienky obchodu

                     Rovnocennosť

                     Zvláštne podmienky

                     Akcie

                     Podmienky obchodu

                     Rovnocennosť

                     Zvláštne podmienky

                     Akcie

                     Štandardy ES

                     Štandardy USA

                     Štandardy USA

                     Štandardy ES

               6.   Čerstvé mäso

                     Zdravie zvierat

                                 —

                                 Prežúvavce

                     64/432
                     72/461
                     72/462

                     9 CFR 94

                     Áno 2

                     Doplnková certifikácia pre hovädzie mäso z krajín s výskytom BSE

                     USA preskúmajú pravidlá o BSE, pokiaľ ide o oblasti s vysokým/nízkym výskytom BSE

                     9 CFR 53
                     (v prípade ohniska exotických chorôb)

                     72/462
                     82/426

                     Áno 2

                      Trojmesačný záchytný čas
                     Bez kontaktu baraniny a jahňaciny s brucelózou

                                 —

                                 Koňovité

                     64/432
                     72/461
                     72/462

                     9 CFR 94

                     Áno 1

                     9 CFR 53

                     72/462
                     82/426

                     Áno 2

                     Trojmesačný záchytný čas

                                 —

                                 Ošípané

                     64/432
                     72/461
                     72/462

                     9 CFR 94

                     Áno 1

                     9 CFR 53

                     72/462
                     82/426

                     Áno 2

                      Trojmesačný záchytný čas
                     Bez kontaktu s brucelózou

                     Zdravie ľudí

                     Prežúvavce (8)
                     Koňovité
                     Bravčové mäso
                     Baranie mäso
                     Jahňacie mäso
                     Prežúvavce (8)
                     Koňovité
                     Bravčové mäso
                     Baranie mäso
                     Jahňacie mäso

                        (pokračovanie)

                     64/433
                     96/22
                     96/23

                     9 CFR
                     301–381, 416, 417

                     Áno 3

                      Zariadenia uvedené v súlade s poznámkou pod čiarou 7 a vyhovujúce príslušným ustanoveniam poznámky pod čiarou 1
                     Testované na prítomnosť Enterobacteriaceae a celkový počet životaschopných mikroorganizmov v súlade s rozhodnutím 2001/471/ES z 8. júna 2001 okrem toho, že:

                                 —

                                 sa musí vykonávať náhodný odber vzoriek počas celého obdobia porážok dobytka

                                 —

                                 štyri miesta zhromažďovania vzoriek z dobytka, ošípaných, oviec, kôz a koní sa nesmú meniť a musia zostať tak, ako sa uvádza v rozhodnutí 2001/471/ES

                     Rovnocennosť sa uzná (Áno 2) potom, ako USA ukončia overovanie systémov veterinárnych dodávok.
                     Tento proces sa ukončí do 12 mesiacov od nadobudnutia platnosti tejto dohody

                     9 CFR
                     301–381, 416, 417

                     72/462
                     93/158
                     96/22
                     96/23

                     Áno 3

                     Zariadenia uvedené v súlade s poznámkou pod čiarou 7 a vyhovujúce príslušným ustanoveniam poznámok pod čiarou 2, 3, 4 a 5

                     ES vyhodnotí reziduálny program USA a USA poskytnú ES ďalšie informácie, aby sa mohlo určiť, či sa dosiahla úroveň ochrany v ES. Toto vyhodnotenie sa ukončí do šiestich mesiacov od nadobudnutia platnosti tejto dohody
                      ES vyhodnotí štandardy USA pre vodu s cieľom určiť, či sa dosahuje úroveň ochrany v ES. Toto vyhodnotenie sa ukončí do šiestich mesiacov od nadobudnutia platnosti tejto dohody
                     ES posúdi prípadnú žiadosť USA o potrebe ďalšieho testovania konského mäsa na prítomnosť trichinae

                     Pokiaľ ide o poznámku pod čiarou 5 písm. e), výsledky kontrol po narezaní sŕdc ošípaných sa budú vyhodnocovať spoločne po 12 mesiacoch z aspektu určenia, či treba upraviť ustanovenia poznámky 5 pod čiarou, písm. e)
                     Rovnocennosť sa uzná (Áno 2) potom, ako ES ukončí overovanie uplatňovania osobitných podmienok. Tento proces sa ukončí do 12 mesiacov od nadobudnutia platnosti tejto dohody “

   POZNÁMKA POD ČIAROU 1

                  „(1)

                   Zníženie obsahu patogénnych látok: analýza nebezpečenstva a systémy kritických kontrolných miest (HACCP); konečné pravidlo bolo uverejnené v 61 Federal Register 38806–38989 a mení a dopĺňa rôzne ustanovenia častí 304, 310, 320, 327, 381, 416 a 417 CFR.
                  Možno uplatniť ustanovenia o SSOP.
                  USA a ES dostatočne včas pred dátumom vykonávania prediskutujú postupnosť vykonávania článkov uvedeného pravidla s cieľom určiť, či je potrebné prijať akékoľvek ďalšie osobitné podmienky.“

   DODATOK B

         „PRÍLOHA VI
         POKYNY NA VYKONÁVANIE AUDITU
         V prípadoch, keď jedna z medzinárodných organizácií oprávnených schvaľovať štandardy, schváli štandardy, návody alebo odporúčania týkajúce sa vykonávania auditov, strany vyhodnotia obsah tejto prílohy a vykonajú v nej príslušné úpravy.
         Všeobecné ustanovenia
         1.   Vymedzenie pojmov
         Pri používaní tejto prílohy sa uplatňuje toto vymedzenie pojmov:

                     1.1.

                     ‚audit’: vyhodnotenie výkonnosti;

                     1.2.

                     ‚auditovaný subjekt’: vyvážajúca strana, v ktorej je predmetom auditu presadzovanie a program riadenia činnosti;

                     1.3.

                     ‚audítor’: dovážajúca strana, ktorá vykonáva audit;

                     1.4.

                     ‚spracovateľský závod’: výrobný závod na spracovanie tiel zvierat alebo výrobkov živočíšneho pôvodu;

                     1.5.

                     ‚prevádzkové zariadenie’: miesto, v ktorom sa môže manipulovať so zvieratami alebo výrobkami živočíšneho pôvodu, okrem spracovateľských závodov a maloobchodných miest;

                     1.6.

                     ‚preskúmanie zdravia zvierat’: návšteva spracovateľského závodu alebo prevádzkového zariadenia vykonaná s cieľom zhromaždiť alebo overiť informácie týkajúce sa situácie alebo podmienok v konkrétnom regióne, pokiaľ ide o jednu chorobu alebo viaceré choroby zvierat uvedené v prílohe III.

               2.   Všeobecné zásady
         2.1.   Audítor a auditovaný subjekt by mali pri vykonávaní auditu spolupracovať v súlade s ustanoveniami uvedenými v tejto prílohe. V audítorskej skupine by mali byť zástupcovia audítora aj auditovaného subjektu a auditovaný subjekt by mal určiť pracovníkov zodpovedných za pomoc pri audite. Vykonávanie auditu špecializovaných systémov a programov môže vyžadovať špeciálne odborné poznatky a skúsenosti.
         Informácie sa zhromažďujú na základe pohovorov, hodnotenia dokumentov a záznamov a návštev na pracoviskách. Od prijatia dohody alebo od predchádzajúceho auditu môže nastať zmena spôsobu kontroly. Informácie možno overovať prostredníctvom prieskumov a kontrol iných zdrojov; k takýmto spôsobom overovania patria osobné pozorovania, merania, skúmanie vzoriek a záznamov. Informácie získané v priebehu auditu treba zdokumentovať.
         2.2.   Audity by sa mali plánovať tak, aby sa overila efektívnosť presadzovania činnosti a programu riadenia činnosti auditovaného subjektu, a nie aby sa vyraďovali jednotlivé zvieratá, zásielky potravín alebo spracovateľské závody. Primerane by sa malo vyhodnotiť aj presadzovanie činností a program riadenia tých činností auditovaného subjektu, na ktoré sa vzťahuje dohoda.
         2.2.1.   Pri všetkých auditoch vykonávaných v súlade s dohodou sa pri hodnotení ako základ zohľadňujú štandardy vyvážajúcej strany alebo kombinácia noriem vyvážajúcej strany a dovážajúcej strany a podľa potreby aj akékoľvek osobitné podmienky vhodné pri konkrétnom audite. Takéto štandardy a osobitné podmienky sú zhrnuté v prílohe V a uvedené v článku 6.
         2.2.2.   Všeobecne sa akceptuje zásada, že audity vykonávané priamo na pracovisku auditovaného subjektu v procese určovania začiatočnej rovnocennosti sa budú bežne uskutočňovať len porovnávaním so štandardmi vyvážajúcej krajiny, keďže následné audity vykonávané priamo na pracovisku na účely overovania dodržiavania podmienky rovnocennosti stanovenej v predchádzajúcom audite sa budú vykonávať podľa noriem vyvážajúcej strany, tých príslušných noriem dovážajúcej krajiny, ktoré neboli stanovené ako rovnocenné a pre ktoré sa vyžaduje zhoda, a podľa akýchkoľvek dohodnutých osobitných podmienok uvedených v prílohe V.
         2.3.   Auditovaný subjekt musí vykonávať svoju činnosť podľa zdokumentovaného programu, aby demonštroval audítorovi dôsledné dodržiavanie noriem.
         2.4.   Početnosť auditov bude vychádzať z výkonnosti vyvážajúcej krajiny pri presadzovaní činnosti a programu riadenia činnosti. Nízka úroveň výkonnosti by mala mať za následok zvýšenie početnosti auditov, napr. na zabezpečenie nápravy neuspokojivej výkonnosti.
         2.4.1.   Informácie, ktoré sa majú využívať pri určení početnosti auditov, môžu okrem iného zahŕňať tieto údaje:

                     —

                     epidemiologická analýza,

                     —

                     výsledky predchádzajúcich auditov,

                     —

                     výsledky veterinárnych kontrol uskutočnených na hraniciach (vrátane výsledkov získaných zhromažďovaním a analýzou vzoriek z dovážaných zásielok),

                     —

                     obdobie od posledného auditu,

                     —

                     objem obchodovaného tovaru,

                     —

                     výsledky zdravotníckeho dozoru,

                     —

                     zoznam onemocnení, ktoré nemajú zvieratá,

                     —

                     environmentálne a geografické faktory.

               2.5.   Audity by sa mali vykonávať a z nich vyplývajúce rozhodnutia prijímať transparentným a konzistentným spôsobom.
         Audítori by mali:

                     2.5.1.

                     zabezpečiť, aby závery auditu vychádzali z objektívnych dôkazov alebo údajov a pozorovaní, ktorých presnosť a spoľahlivosť možno overiť;

                     2.5.2.

                     zostať mimo akéhokoľvek konfliktu záujmov alebo nevhodného vplyvu;

                     2.5.3.

                     zabezpečiť, aby sa vykonanie auditu uskutočnilo s cieľom:

                                 —

                                 overiť, či vyvážajúca strana dodržiava podmienky rovnocennosti prijaté v predchádzajúcom období,

                                 —

                                 vyznačiť auditovanému subjektu oblasti, v ktorých možno zaviesť opatrenia na zvýšenie výkonnosti zdokumentovaných riadiacich programov tak, aby tento subjekt mohol od začiatku dodržiavať alebo neustále dodržiavať podmienku rovnocennosti, ktorá je potrebná na dosiahnutie požadovanej úrovne ochrany dovážajúcej strany;

                     2.5.4.

                     zabezpečiť, aby sa všetky dokumenty a záznamy získané počas auditu uchovávali a ochraňovali tak, ako sa obe strany dohodli a v súlade s príslušnými zákonmi a ďalšími právnymi predpismi každej strany;

                     2.5.5.

                     zabezpečiť, aby sa dodržiavalo obchodné tajomnstvo v súlade s príslušnými zákonmi a ďalšími právnymi predpismi každej strany.

               Auditovaný subjekt by mal:

                     2.5.6.

                     poskytovať audítorovi na jeho žiadosť informácie v súlade s rozsahom auditu v primeranom čase počas auditu alebo do 20 pracovných dní po ukončení auditu, aby sa zabezpečilo splnenie cieľov auditu;

                     2.5.7.

                     spolupracovať s audítorom a pomáhať mu pri plnení jeho/jej povinností, aby sa splnili ciele auditu. Táto spolupráca a pomoc zahŕňajú:

                                 —

                                 informovanie zamestnancov zaangažovaných do auditu o cieľoch auditu,

                                 —

                                 poverenie primerane kvalifikovaných členov pracovného kolektívu sprevádzaním audítorskej skupiny,

                                 —

                                 poskytnutie potrebných zariadení a priestorov audítorskej skupine s cieľom zabezpečiť efektívnosť a účinnosť procesu auditu,

                                 —

                                 poskytnutie prístupu na pracoviská a k dokumentom potrebným na vykonanie auditu v súlade s požiadavkami audítora.

               2.6.   Skúmanie zdravia zvierat
         Skúmanie zdravia zvierat sa vykonáva s cieľom zhromaždiť potrebné epidemiologické a ďalšie informácie týkajúce sa stavu nakazenia zvierat chorobou v konkrétnom regióne (regiónom môže byť členský štát/iný štát, časť členského štátu/iného štátu, časti viacerých členských štátov/iných štátov). Skúmanie zdravia zvierat môže vykonávať jedna strana (na tomto mieste označovaná ako ‚dovážajúca strana’), aby sa podporilo začiatočné určenie stavu nakazenia zvierat chorobou vykonané druhou stranou (na tomto mieste označovaná ako ‚vyvážajúca strana’) v regióne, (napr. prvotné akceptovanie absencie špecifikovaného ochorenia) alebo nasledujúce po vypuknutí nákazy chorobou.
         VYKONÁVACIE POKYNY
         Príprava na vykonanie auditov
         3.   Príprava pred vykonaním auditu
         3.1.   Vypracovanie programu auditov
         V snahe zabezpečiť primeranú prípravu a vykonanie auditov najúčinnejším spôsobom by zúčastnené strany mali:

                     —

                     v prípade, keď je to možné, vypracovať predbežný program auditu na obdobie dvanástich mesiacov, pričom by okrem iného riadne zohľadňovali analýzu opísanú v bode 2.4 prílohy VI k dohode a činnosti uvedené v prílohe V k dohode; tento indikatívny program by sa mal každých šesť mesiacov vyhodnocovať, aby sa mohol vypracovať realizačný program auditu,

                     —

                     čím skôr potvrdiť, najlepšie 60 dní pred predpokladaným vykonaním auditov, zámer vykonať audity plánované v rámcovom programe,

                     —

                     čím skôr oznámiť auditovanému subjektu akékoľvek predpokladané zmeny v indikatívnom programe,

                     —

                     vymienať si informácie o programoch auditov, o ktorých sa predpokladá, že sa vykonajú mimo rámca dohody, pretože to môže byť potrebné a vhodné na uľahčenie vykonania ustanovení odseku 6.3.

               3.2.   Začiatok auditu
         Základom pre začiatok auditu sú zvyčajne tieto podmienky:

                     —

                     audity sú identifikované v indikatívnom programe,

                     —

                     audity sa vykonávajú na základe výzvy auditovaného subjektu,

                     —

                     v prípade vážnych obáv ktorejkoľvek strany týkajúcich sa objavenia alebo novo identifikovaných rizík pre zdravie osôb alebo zvierat sa audity vykonávajú na základe oprávnenej žiadosti ktorejkoľvek strany dohody.

               V každom prípade by mal audítor poskytnúť auditovanému subjektu dostatočne obsiahle oznámenie o zamýšľanom audite, aby auditovaný subjekt mohol pripraviť všetko potrebné na úspešné vykonanie a dokončenie auditu. Čas medzi odoslaním tohto oznámenia a vykonaním auditu by mal zohľadňovať naliehavosť týkajúcu sa zdravia ľudí a zvierat.
         Prenos informácií od audítora k auditovanému subjektu
         3.3.   Činnosti pred vykonaním auditu
         3.3.1.   Príprava plánu auditu
         Audítor by mal pripraviť plán auditu na základe konzultácií s auditovaným subjektom. Plán auditu by mal audítor predložiť auditovanému subjektu v dostatočnom časovom predstihu pred vykonaním auditu, optimálne 60 dní pred zamýšľaným dátumom začiatku konania auditu, aby auditovaný subjekt mal dostatok času na dodanie potrebných informácií audítorovi. Audit by sa mal plánovať tak, aby bol dostatočne pružný, a tak umožnil zmeny v zameraní auditu vychádzajúce z informácií získaných pred auditom alebo počas auditu.
         Plán by mal obsahovať:

                     —

                     predmet, hĺbku a rozsah auditu,

                     —

                     ciele auditu,

                     —

                     identifikáciu príslušných noriem uvedených v prílohe V, ktoré budú referenčnými dokumentami pre audit. Konkrétne, takýmito štandardmi sú štandardy vyvážajúcej strany v prípade, keď sa audit koná priamo na pracovisku auditovaného subjektu s cieľom počiatočného hodnotenia výkonnosti a efektívnosti riadiacich programov auditovaného subjektu, ktoré je súčasťou posúdenia existencie podmienky rovnocennosti, alebo takýmito štandardmi bude kombinácia noriem vyvážajúcej strany a noriem dovážajúcej strany, ako sa zmenilo a doplnilo príslušnými osobitnými podmienkami uvedenými v prílohe V v prípade, keď sa následný audit vykonáva s cieľom overiť predtým určenú podmienku rovnocennosti,

                     —

                     dátum a miesto konania auditu, typy spracovateľských závodov alebo prevádzkových zariadení, ktoré sa navštívia, aby bolo možné vybrať vhodných členov audítorskej skupiny,

                     —

                     časový harmonogram až do a vrátane predloženia záverečnej správy,

                     —

                     jazyk alebo jazyky, v ktorých sa bude vykonávať audit a v ktorých sa vyhotoví správa,

                     —

                     totožnosť členov audítorskej skupiny vrátane jej vedúceho,

                     —

                     harmonogram stretnutí s vedúcimi pracovníkmi a návštev spracovateľských závodov alebo prevádzkových zariadení, podľa potreby vrátane neoznámených návštev,

                     —

                     ustanovenia týkajúce sa dodržiavania obchodného tajomstva a vyhnutia sa konfliktu záujmov.

               3.3.2.   Dohoda s auditovaným subjektom o pláne a dátumoch
         Ak má auditovaný subjekt námietky voči ktorémukoľvek ustanoveniu plánu auditu, s takýmito námietkami treba bezodkladne oboznámiť audítora, obvykle do 10 pracovných dní po získaní plánu auditu. Námietky by si mali vyriešiť audítor a auditovaný subjekt medzi sebou. Navrhované zmeny a doplnky plánu auditu, ktoré sú dôsledkom informácií získaných pred konaním auditu alebo v priebehu auditu, by mala navrhujúca strana oznámiť druhej strane tak rýchlo, ako je to prakticky možné.
         3.3.3.   Získanie potrebnej dokumentácie od auditovaného subjektu
         Audítor môže pred vykonaním auditu požadovať od auditovaného subjektu dokumentáciu, ktorá je dôležitá na prípravu a vykonanie auditu. Súčasťou takejto dokumentácie môžu byť napr.:

                     —

                     právne predpisy a príslušné technické štandardy a špecifikácie,

                     —

                     riadiaca štruktúra auditovaného subjektu,

                     —

                     regulatívne funkcie a právomoci auditovaného subjektu a výsledky presadzovania akýchkoľvek činností,

                     —

                     schvaľovacie postupy používané auditovaným subjektom,

                     —

                     podrobné údaje o riadiacich programoch, vrátane kópií prevádzkových dokumentov, príručiek a podobných vykonávacích pokynov.

               Audítor môže požadovať, aby mu auditovaný subjekt objasnil akúkoľvek predloženú dokumentáciu.
         Uskutočnenie auditu
         4.   Úvodné zasadnutie
         Audítor by sa mal stretnúť s auditovaným subjektom na mieste, na ktorom sa obidve strany vopred dohodli. V prípadoch, keď je potrebné a vhodné vyjasniť si záležitosti týkajúce sa auditu, sa úvodné zasadnutie môže uskutočniť vo Washingtone, D.C., ak ide o audity vykonávané skupinou Európskej komisie, alebo v Bruseli, v Belgicku alebo v Grange, v Írsku, ak ide o audity vykonávané skupinou z USA. V iných prípadoch sa môže úvodné zasadnutie konať na vhodných miestach, akými sú hlavné mestá členských štátov EÚ alebo mestá v USA, pokiaľ to vyhovuje a je praktické pre konkrétny audit. Nech sa úvodné zasadnutie uskutoční kdekoľvek, mal by mu predsedať príslušný predstaviteľ príslušného úradu(-ov) auditovaného subjektu. Účelom úvodného zasadnutia je:

                     —

                     predstaviť audítorskú skupinu auditovanému subjektu,

                     —

                     potvrdiť predmet, hĺbku, rozsah, štandardy na vykonanie auditu a ciele auditu,

                     —

                     naznačiť pracovné metódy a postupy, ktoré sa použijú počas auditu,

                     —

                     potvrdiť úradné formy kontaktu a komunikácie medzi audítorskou skupinou a auditovaným subjektom používané počas auditu, vrátane určenia predstaviteľov štátnych úradov, ktorí budú sprevádzať audítorskú skupinu pri každej návšteve,

                     —

                     potvrdiť, ktoré vládne a mimovládne miesta sa majú navštíviť,

                     —

                     potvrdiť primeraný počet a úlohy členov audítorskej skupiny ako účastníkov a pozorovateľov pri návštevách spracovateľských závodov alebo prevádzkových zariadení,

                     —

                     potvrdiť čas, dátum a miesto záverečného stretnutia alebo akýchkoľvek priebežných stretnutí s auditovaným subjektom,

                     —

                     potvrdiť spôsoby riešenia cestovných a ubytovacích náležitostí,

                     —

                     potvrdiť sprístupnenie zdrojov a zariadení potrebných pre prácu audítorskej skupiny,

                     —

                     potvrdiť metódy podávania správ, ktoré sa použijú,

                     —

                     požadovať akúkoľvek dodatočnú dokumentáciu, ktorá sa počas prípravnej fázy na vykonanie auditu identifikovala ako potrebná pre uskutočnenie auditu,

                     —

                     odpovedať na akékoľvek otázky, ktoré v súvislosti s procesom auditu vzniesol auditovaný subjekt.

               5.   Hodnotenie dokumentov
         5.1.   Hodnotenie dokumentov sa môže týkať napr. týchto dokumentov:

                     —

                     záznamy týkajúce sa programov zabezpečovania zhody,

                     —

                     správy z inšpekcií a vnútorných auditov,

                     —

                     dokumentácia týkajúca sa nápravných opatrení a sankcií,

                     —

                     správy o opatreniach prijatých na zabezpečenie zhody,

                     —

                     plány odberu vzoriek a výsledky analýz vzoriek,

                     —

                     dokumenty týkajúce sa overovania,

                     —

                     regulatívne postupy vykonávané auditovaným subjektom.

               5.2.   V prípade auditu vykonávaného po určovaní rovnocennosti môže byť súčasťou hodnotenia dokumentov aj hodnotenie dôležitých zmien kontrolných a certifikačných systémov od určenia rovnocennosti alebo od predchádzajúceho auditu.
         5.3.   Auditovaný subjekt bude v procese hodnotenia dokumentov naplno spolupracovať s audítorom a pomáhať pri zabezpečovaní prístupu audítora k požadovaným dokumentov a záznamom.
         6.   Overovanie na pracovisku auditovaného subjektu
         6.1.   Pri prijímaní rozhodnutí týkajúcich sa povahy a rozsahu overovania na pracovisku auditovaného subjektu by audítor mal zohľadňovať faktory ako napr. dotknutá oblasť, vývoj zlaďovania s požiadavkami sektora alebo vyvážajúcej krajiny, ktoré boli definované predchádzajúcimi auditmi a/alebo veterinárnymi kontrolami na hraniciach (vrátane výsledkov odberu vzoriek a analýzy dovozových zásielok), objem vyrobeného dovážaného alebo vyvážaného výrobku, zmeny v infraštruktúre, charakter a spôsob vykonávania štátnych kontrol a certifikačné systémy.
         6.2.   Overovanie na pracovisku auditovaného subjektu môže zahŕňať návštevy spracovateľských závodov a prevádzkových zariadení, priestorov manipulácie s potravinami a ich skladovania a návštevy kontrolných laboratórií s cieľom preveriť správnosť informácií nachádzajúcich sa v dokumentoch uvedených v bode 5.1.
         6.3.   Pri vykonávaní kontroly spracovateľských závodov alebo prevádzkových zariadení kontrolu spracovateľského závodu alebo prevádzkového zariadenia vykonáva auditovaný subjekt v súlade so svojimi bežnými postupmi, pričom audítor sa obvykle zúčastňuje kontroly ako pozorovateľ, hoci audítor má právo kontrolovať iné aspekty výkonnosti, ak to považuje za potrebné. V dôsledku časových obmedzení sa audítor nemusí zúčastniť ako pozorovateľ komplexnej inšpekcie vykonávanej auditovaným subjektom, ale namiesto toho môže overovať konkrétne inšpekčné postupy a metódy formou pohovorov s členmi inšpekčnej skupiny auditovaného subjektu, uskutočňovaných mimo pracoviska.
         6.4.   Auditovaný subjekt bude naplno spolupracovať s audítorom v procese overovania na svojom pracovisku a umožní vstup audítora do spracovateľských závodov a prevádzkových zariadení, ktoré sú predmetom overovania na pracovisku.
         6.5.   V prípadoch, keď sa kontrolami priamo na mieste odhalí vážne potenciálne alebo reálne riziko pre zdravie ľudí alebo zvierat, audítor by o takomto zistení mal okamžite informovať auditovaný subjekt, ktorý by mal prijať potrebné opatrenia na odstránenie identifikovaného a potvrdeného rizika.
         7.   Následný audit
         Na to, aby sa overilo, či boli odstránené nedostatky zistené pri predchádzajúcom audite, môže sa vykonať následný audit.
         8.   Pracovné dokumenty
         Súčasťou pracovných dokumentov môžu byť kontrolné zoznamy náležitostí, ktoré sa majú hodnotiť, napríklad:

                     —

                     právne predpisy,

                     —

                     štruktúra a činnosť inšpekčných a certifikačných úradov,

                     —

                     štruktúra spracovateľských závodov a prevádzkových zariadení, plány rozmiestnenia, prevádzkové a pracovné postupy,

                     —

                     zdravotnícke štatistické údaje, plány odberu vzoriek a výsledky analýz vzoriek,

                     —

                     súlad činnosti a postupov s právnymi predpismi,

                     —

                     postupy podávania správ a riešenia sťažností,

                     —

                     programy odborného vzdelávania.

               8.1.   Potvrdzujúce dokumenty
         Dokumenty potvrdzujúce zistenia v rámci auditu, prijaté závery a odporúčania by sa mali vyhotoviť v maximálnej miere štandardným spôsobom, aby vykonanie auditu a prezentácia zistení boli uskutočnené jednotným, transparentným a spoľahlivým spôsobom. Potvrdzujúce dokumenty môžu obsahovať akékoľvek pamätné spisy alebo iné základné informácie o náležitostiach, ktoré sú predmetom hodnotenia.
         9.   Záverečné zasadnutie
         Podobne ako úvodné zasadnutie, aj záverečné zasadnutie sa môže uskutočniť na vopred dohodnutom mieste, ktoré je vzájomne výhodné pre audítora aj auditovaný subjekt. Záverečnému zasadnutiu by mal predsedať príslušný predstaviteľ príslušného orgánu(-ov) auditovaného subjektu.
         Cieľom záverečného zasadnutia je:

                     —

                     opätovne potvrdiť predmet, hĺbku, rozsah, štandardy na vykonanie auditu a ciele auditu,

                     —

                     pripomenúť auditovanému subjektu, že audit vychádza z hodnotení vybraných vzoriek riadenia systému, a nemá za cieľ ukazovať všetky nedostatky systému,

                     —

                     poskytnúť auditovanému subjektu predbežné zistenia a/alebo celkový prehľad zistení audítora,

                     —

                     predstaviť podrobné údaje o zásadných identifikovaných nedostatkoch spolu s objektívnymi dôkazmi o existencii takýchto nedostatkov,

                     —

                     ponúknuť akékoľvek dodatočné objasnenie potrebné na zabezpečenie toho, že auditovaný subjekt pochopí podstatu zásadných nedostatkov,

                     —

                     potvrdiť, že kompletné podrobné zistenia auditu sa poskytnú vo forme audítorskej správy a že auditovaný subjekt bude mať príležitosť vzniesť námietky k správe,

                     —

                     umožniť auditovanému subjektu, aby vzniesol námietky proti zisteniam auditu, alebo aby prispel k objasneniu akýchkoľvek bodov.

               Činnosti po ukončení auditu
         10.   Audítorská správa
         Audítorská správa by mala poskytnúť vyvážený obraz zistení auditu a obsahovať závery a odporúčania, ktoré budú presne odrážať tieto zistenia. Bežne bude predmetom audítorskej správy:

                     —

                     predmet, hĺbka, rozsah, štandardy k vykonaniu auditu a ciele auditu,

                     —

                     podrobné údaje týkajúce sa plánu auditu,

                     —

                     identifikácia referenčných dokumentov, používaných pri vykonávaní auditu na zistenie zhody,

                     —

                     hodnotenie zistení vykonaných audítorom pri porovnaní zhody so štandardmi, ktoré sú predmetom auditu,

                     —

                     oblasť (oblasti) nesúhlasu audítora s auditovaným subjektom,

                     —

                     odporúčania audítora týkajúce sa závažných nedostatkov, ktoré treba odstrániť,

                     —

                     reakciu na prezentáciu zistení vrátane akýchkoľvek záväzkov prijatých na riešenie identifikovaných nedostatkov.

               10.1.   V procese prípravy a následnej distribúcie audítorskej správy sa musí dodržiavať zásada obchodného tajomstva. Pred vykonaním auditu bude každá strana informovať druhú stranu o svojich zákonoch a postupoch na ochranu dôverných obchodných informácií a ďalších informácií, ktoré môže jedna strana alebo obidve strany považovať za citlivé. Každá strana bude úplne zachovávať svoje vlastné požiadavky na ochranu dôverných informácií. Ak medzi stranami jestvujú výrazné rozdiely týkajúce sa povahy informácií, ktoré sa musia ochraňovať, strany identifikujú tieto rozdiely pred vykonaním auditu a dohodnú sa na vhodných postupoch, ktorými sa budú riadiť.
         10.2.   Návrh správ sa má zaslať auditovanému subjektu v rámci lehoty špecifikovanej v dohode. Auditovaný subjekt môže vzniesť námietky do 60 dní a mal by opísať akékoľvek konkrétne nápravné opatrenia, ktoré budú alebo boli prijaté s cieľom zabezpečiť na začiatku rovnocennosť alebo ju trvale zabezpečovať, vrátane cieľových termínov ukončenia.
         10.3.   Zmeny a doplnenia textu záverečnej správy reagujúcej na pripomienky a vyjadrenia príslušného úradu by sa mali obmedziť na nápravu faktických nepresností. V správe však môžu byť samostatne uvedené aj ďalšie pripomienky vznesené auditovaným subjektom, ak slúžia na objasnenie obsahu správy. V každom prípade by sa pripomienky auditovaného subjektu mali pripojiť k záverečnej správe.
         11.   Sledovanie nápravných opatrení
         Overovanie nápravných opatrení potrebných na zabezpečenie rovnocennosti sa bude meniť v závislosti od povahy pôvodného nedostatku. Overovanie nápravných opatrení vykonaných auditovaným subjektom môže zahŕňať:

                     —

                     posúdenie záruk poskytnutých auditovaným subjektom,

                     —

                     posúdenie dokumentácie predloženej auditovaným subjektom,

                     —

                     vykonanie následných auditov,

                     —

                     posúdenie určených nápravných opatrení pri následných auditoch.

               Následný audit sa uskutočňuje podobne ako normálny audit, je však zameraný na potvrdenie toho, či opatrenia prijaté auditovaným subjektom dostatočne vyriešili identifikované nedostatky. Správu z následného auditu, týkajúcu sa nápravných opatrení, treba pripraviť a distribuovať podobným spôsobom, ako pôvodnú audítorskú správu.
         Skúmanie zdravia zvierat
         12.   Skúmanie zdravia zvierat
         12.1.   Všeobecné princípy
         Všetky strany zúčastňujúce sa preskúmania zdravia zvierat by mali spolupracovať pri výkone skúmania otvoreným a transparentným spôsobom a so zámerom čím najrýchlejšie ukončiť všetky potrebné postupy.
         12.2.   Postupy
         12.2.1.   Príprava programov skúmania zdravia zvierat a začatie skúmania zdravia zvierat
         V mnohých prípadoch sa toto skúmanie uskutoční na žiadosť vyvážajúcej strany. Výsledky skúmania zdravia zvierat by mali poskytnúť zásadné informácie týkajúce sa rizika ochorenia spojeného s vývozom špecifikovaného druhu tovaru z uvedenej oblasti. Dovážajúca strana potvrdí v primeranom čase prijatie takejto žiadosti a uvedie kontaktnú osobu, ktorá bude úzko spolupracovať s predstaviteľmi vyvážajúcej strany. Harmonogram potrebných návštev priamo na mieste sa pripraví promptne za účasti všetkých strán.
         V prípade ohniska jedného z ochorení uvedených v prílohe III a v prípade, že boli prijaté ochranné opatrenia alebo opatrenia na ohraničenie regiónu s výskytom choroby, dovážajúca strana môže požadovať, aby sa preskúmanie zdravia zvierat uskutočnilo pred možným obnovením obchodu s postihnutými výrobkami. Aby sa minimalizovalo prerušenie obchodovania a uľahčilo akceptovanie absencie alebo identifikácie ochorenia, alebo primeraných opatrení na zníženie rizika, vypracujú príslušní predstavitelia vyvážajúcej aj dovážajúcej strany v čo najkratšom čase harmonogram skúmania. Aj keď načasovanie návštev bude závisieť od pokroku v tom, ako sa ohnisko ochorenia dostane pod kontrolu, obe strany by mali začať diskusie v najskoršom prakticky možnom čase.
         12.2.2.   Činnosti pred vykonaním návštevy
         Dovážajúca strana pošle oznámenie vyvážajúcej strane, v ktorom identifikuje regióny, ktoré sa majú navštíviť ako súčasť návštev pracovísk, ako aj druhy subjektov, ktoré treba zahrnúť do návštev. Obidve strany by mali viesť vzájomné konzultácie pri príprave plánu prieskumu, ktorý bude obsahovať tieto body:

                     —

                     navrhované dátumy návštev pracovísk,

                     —

                     oblasť(-ti), ktoré sa majú navštíviť a druhy informácií, ktoré je potrebné zhromaždiť,

                     —

                     mená členov výskumnej skupiny, vrátane vedúceho výskumnej skupiny,

                     —

                     harmonogram stretnutí s vedúcimi pracovníkmi a návštev fariem alebo iných lokalít,

                     —

                     osobitná dokumentácia, ktorá sa bude požadovať ako súčasť skúmania, napr. príslušné právne štandardy na likvidáciu choroby a kontrolu, údaje o dohľade a monitorovaní, správy o zisťovaní pôvodu, príčinách a postupe ochorenia, správy o očkovaní, ak sa vykonalo, epidemiologické údaje týkajúce sa ohniska uvedenej nákazy, laboratórne protokoly a podobne,

                     —

                     mená príslušných kontaktných osôb vyvážajúcej strany (môžu nimi byť aj predstavitelia príslušných útvarov všetkých zainteresovaných členských štátov/iných štátov), ako aj zodpovedné riadiace orgány oboch strán.

               Vypracovanie plánu prieskumu by sa mali dokončiť pred odchodom výskumnej skupiny a odoslať ho všetkým stranám zainteresovaným do skúmania zdravia zvierat.
         12.2.3.   Uskutočnenie prieskumu
         12.2.3.1.   Úvodné zasadnutie
         Na úvodnom zasadnutí by sa mali zúčastniť predstavitelia všetkých strán. Na tomto zasadnutí strana vykonávajúca prieskum zhodnotí plán prieskumu a potvrdí, že sa pripravili všetky náležitosti potrebné pre vykonanie prieskumu.
         Určenie miesta úvodného zasadnutia je súčasťou plánu prieskumu a môže sa konať na pôde predstaviteľov príslušných riadiacich orgánov.
         Účelom úvodného zasadnutia je:

                     —

                     predstaviť výskumnú skupinu predstaviteľom vyvážajúcej strany,

                     —

                     načrtnúť základné oblasti prieskumu a postupy, ktorými sa bude riadiť prieskum,

                     —

                     potvrdiť oficiálne formy kontaktu a komunikácie medzi výskumnou skupinou a predstaviteľmi vyvážajúcej strany,

                     —

                     potvrdiť harmonogram a miesta, ktoré sa majú navštíviť,

                     —

                     potvrdiť dátum, čas a miesto záverečného zasadnutia,

                     —

                     potvrdiť spôsob riešenia cestovných a ubytovacích náležitostí,

                     —

                     potvrdiť, že zdroje informácií a dokumentácia, ktoré bude výskumná skupina potrebovať, jej budú sprístupnené,

                     —

                     odpovedať na akékoľvek otázky týkajúce sa skúmania položené predstaviteľmi vyvážajúcej strany.

               12.2.3.2.   Vypracovanie dokumentácie o prieskume
         Pracovníci vykonávajúci prieskum budú uchovávať písomný záznam o zisteniach spolu s dokumentáciou dodanou predstaviteľmi hostiteľskej strany. Záznam bude obsahovať navštívené miesta vrátane fariem, mená a funkcie pracovníkov, s ktorými sa v rámci skúmania viedli pohovory.
         12.2.3.3.   Záverečné zasadnutie
         Na záverečnom zasadnutí sa zúčastnia predstavitelia obidvoch strán. Miesto zasadnutia bude určené v pláne prieskumu a môže sa, ak je to vhodné, uskutočniť na pôde príslušných riadiacich orgánov.
         Zámerom záverečného stretnutia je:

                     —

                     zhodnotiť kľúčové oblasti prieskumu a postupy uplatnené v prieskume,

                     —

                     poskytnúť predstaviteľom vyvážajúcej strany príležitosť objasniť akékoľvek záležitosti, ktoré sa týkajú skúmania alebo poskytnutej dokumentácie,

                     —

                     identifikovať akékoľvek informácie potrebné na ukončenie hodnotenia,

                     —

                     odpovedať na akékoľvek otázky týkajúce sa hodnotenia a ďalších činností,

                     —

                     určiť približný časový harmonogram na poskytnutie stanoviska k skúmaniu zdravia zvierat a/alebo správy vyvážajúcej strane.

               12.2.4.   Hodnotenie
         Hodnotenie by sa malo zakladať na vedeckých poznatkoch, malo by byť transparentné a spĺňať príslušné medzinárodné štandardy a podobné hodnotenia vykonané dovážajúcou stranou.
         V závislosti od postupov uplatnených dovážajúcou stranou, stanovisko a/alebo správa sa môžu zverejniť. Pripomienky vyvážajúcej strany k stanovisku a/alebo k správe sa budú riadiť existujúcimi regulatívnymi požiadavkami dovážajúcej strany.“


title: Rozhodnutie Komisie (EÚ) 2017/1583 z 1. septembra 2017, ktorým sa ako norma o zhode mikrobiologických metód podľa smernice Európskeho parlamentu a Rady 2006/7/ES špecifikuje norma EN ISO 17994:2014 [oznámené pod číslom C(2017) 5843]

text:
               19.9.2017

               SK

               Úradný vestník Európskej únie

               L 239/34

         ROZHODNUTIE KOMISIE (EÚ) 2017/1583
   z 1. septembra 2017,
   ktorým sa ako norma o zhode mikrobiologických metód podľa smernice Európskeho parlamentu a Rady 2006/7/ES špecifikuje norma EN ISO 17994:2014

         [oznámené pod číslom C(2017) 5843]

   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2006/7/ES z 15. februára 2006 o riadení kvality vody určenej na kúpanie, ktorou sa zrušuje smernica 76/160/EHS (1), a najmä jej článok 15 ods. 2 písm. a),
   keďže:

               (1)

               V rozhodnutí Komisie 2009/64/ES (2) sa ako norma o rovnocennosti mikrobiologických metód na účely smernice 2006/7/ES špecifikuje medzinárodná norma ISO 17994:2004(E) „Kvalita vody – Kritériá na hodnotenie rovnocennosti mikrobiologických metód“.

               (2)

               Norma ISO 17994:2004(E) je zastaraná a technicky sa prepracovala (napr. aktualizáciou terminológie, jasnejšími špecifikáciami a doplnením novej prílohy týkajúcej sa technických výpočtov).

               (3)

               Norma ISO 17994:2004(E) bola preto nahradená novšou verziou, a to ISO 17994:2014 „Kvalita vody – Požiadavky na porovnanie relatívnej výťažnosti mikroorganizmov dvoch kvantitatívnych metód“. Túto medzinárodnú normu transponoval Európsky výbor pre normalizáciu do európskej normy EN ISO 17994:2014. Preto je vhodné ako normu o zhode mikrobiologických metód na účely smernice 2006/7/ES špecifikovať normu EN ISO 17994:2014.

               (4)

               Rozhodnutie 2009/64/ES by sa preto malo zrušiť.

               (5)

               Opatrenia stanovené v tomto rozhodnutí sú v súlade so stanoviskom výboru zriadeného článkom 16 ods. 1 smernice 2006/7/ES,

         PRIJALA TOTO ROZHODNUTIE:
   Článok 1
   Na účely článku 3 ods. 9 smernice 2006/7/ES sa ako norma o zhode mikrobiologických metód špecifikuje norma EN ISO 17994:2014 „Kvalita vody – Požiadavky na porovnanie relatívnej výťažnosti mikroorganizmov dvoch kvantitatívnych metód“.
   Článok 2
   Rozhodnutie 2009/64/ES sa zrušuje.
   Článok 3
   Toto rozhodnutie je určené členským štátom.

      V Bruseli 1. septembra 2017

            Za Komisiu

         Karmenu VELLA

            člen Komisie

      (1)  Ú. v. EÚ L 64, 4.3.2006, s. 37.

      (2)  Rozhodnutie Komisie 2009/64/ES z 21. januára 2009, ktorým sa podľa smernice Európskeho parlamentu a Rady 2006/7/ES špecifikuje norma EN ISO 17994:2004(E) ako norma o rovnocennosti mikrobiologických metód (Ú. v. EÚ L 23, 27.1.2009, s. 32).


title: Rozhodnutie č. S1 z  12. júna 2009 o európskom preukaze zdravotného poistenia (Text s významom pre EHP a dohodu medzi ES a Švajčiarskom)

text:
               24.4.2010

               SK

               Úradný vestník Európskej únie

               C 106/23

         ROZHODNUTIE č. S1
   z 12. júna 2009
   o európskom preukaze zdravotného poistenia
   (Text s významom pre EHP a dohodu medzi ES a Švajčiarskom)
   2010/C 106/08
   SPRÁVNA KOMISIA PRE KOORDINÁCIU SYSTÉMOV SOCIÁLNEHO ZABEZPEČENIA
   so zreteľom na článok 72 písm. a) nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), na základe ktorého je správna komisia zodpovedná za riešenie všetkých správnych otázok a otázok výkladu, ktoré vznikajú v súvislosti s ustanoveniami nariadenia (ES) č. 883/2004 a nariadenia Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (2),
   so zreteľom na článok 19 nariadenia (ES) č. 883/2004, ktorý sa týka nároku poistenca a jeho rodinných príslušníkov s pobytom v inom členskom štáte, ako je príslušný členský štát, na vecné dávky, ktoré sú potrebné zo zdravotných dôvodov, pri zohľadnení povahy dávok a očakávanej dĺžky pobytu,
   so zreteľom na článok 27 ods. 1 nariadenia (ES) č. 883/2004,
   so zreteľom na článok 25 písm. A a C nariadenia (ES) č. 987/2009,
   keďže:

               (1)

               Na zasadnutí Európskej rady v Barcelone, ktoré sa konalo 15. a 16. marca 2002, sa rozhodlo: „že európsky preukaz zdravotného poistenia nahradí súčasné papierové formy potrebné na lekárske ošetrenie v inom členskom štáte. Komisia v tomto zmysle predloží návrh pred jarným zasadnutím Európskej rady v roku 2003. Takýmto preukazom sa zjednodušia postupy, nezmenia sa však existujúce práva a povinnosti“ (bod 34).

               (2)

               Vzhľadom na to, že používanie zdravotných preukazov a preukazov sociálneho zabezpečenia sa medzi jednotlivými členskými štátmi značne líši, európsky preukaz zdravotného poistenia (ďalej len „EPZP“) sa spočiatku zaviedol vo formáte, v ktorom sú údaje potrebné na poskytnutie zdravotnej starostlivosti a úhradu nákladov čitateľné voľným okom. Tieto informácie sa môžu dodatočne začleniť do elektronického nosiča. Využívanie elektronického nosiča sa v neskoršom štádiu ďalej zovšeobecní.

               (3)

               Európsky preukaz zdravotného poistenia musí zodpovedať jednotnému vzoru vymedzenému správnou komisiou, ktorý by mal pomôcť zjednodušiť prístup k zdravotnej starostlivosti a pomôcť zabrániť nezákonnému, protiprávnemu alebo podvodnému využívaniu preukazu.

               (4)

               Obdobie platnosti európskych preukazov zdravotného poistenia stanovujú inštitúcie členského štátu, ktoré ich vydávajú. V období platnosti európskeho preukazu zdravotného poistenia by sa malo zohľadniť predpokladané trvanie nároku poistenca.

               (5)

               V prípade mimoriadnych okolností by sa mal vydať náhradný certifikát k EPZP s obmedzenou platnosťou. „Mimoriadnymi okolnosťami“ môže byť krádež alebo strata európskeho preukazu zdravotného poistenia alebo náhly odchod v lehote príliš krátkej na vydanie európskeho preukazu zdravotného poistenia. O náhradný certifikát k EPZP môže požiadať poistenec alebo inštitúcia štátu pobytu.

               (6)

               Európsky preukaz zdravotného poistenia by sa mal používať vo všetkých prípadoch dočasného pobytu, počas ktorého poistenec vyžaduje zdravotnú starostlivosť, bez ohľadu na účel pobytu, či už ide o cestovanie, profesijnú činnosť alebo štúdium. Európsky preukaz zdravotného poistenia sa však nemôže použiť vtedy, ak účelom pobytu v zahraničí je výhradne získanie zdravotnej starostlivosti.

               (7)

               V súlade s článkom 76 nariadenia (ES) č. 883/2004 by členské štáty mali spolupracovať na zavedení postupov, ktoré majú zabrániť tomu, aby osoba, ktorej zanikne nárok na vecné dávky zdravotnej starostlivosti v jednom členskom štáte a ktorej vznikne nárok na vecné dávky v inom členskom štáte, naďalej používala európsky preukaz zdravotného poistenia vydaný inštitúciou prvého členského štátu po dátume, od ktorého už nemá od tohto štátu nárok na vecné dávky.

               (8)

               Európsky preukaz zdravotného poistenia vydaný pred nadobudnutím účinnosti nariadení (ES) č. 883/2004 a (ES) č. 987/2009 zostáva v platnosti do dátumu skončenia platnosti uvedeného na preukaze.
               Konajúc v súlade s podmienkami ustanovenými v článku 71 ods. 2 nariadenia (ES) č. 883/2004,

         ROZHODLA TAKTO:

      Všeobecné zásady

               1.

               Európsky preukaz zdravotného poistenia potvrdzuje nárok poistenca a dôchodcu, ako aj ich rodinných príslušníkov s pobytom v inom členskom štáte, ako je príslušný členský štát, na vecné dávky, ktoré sú potrebné zo zdravotných dôvodov, pri zohľadnení povahy dávok a očakávanej dĺžky pobytu.
               Európsky preukaz zdravotného poistenia sa nemôže použiť v prípade, keď cieľom dočasného pobytu je získanie lekárskeho ošetrenia.

               2.

               Európsky preukaz zdravotného poistenia je individuálny preukaz vystavený na meno držiteľa preukazu.

               3.

               Obdobie platnosti európskeho preukazu zdravotného poistenia stanovuje inštitúcia, ktorá ho vydáva.

               4.

               Vecné dávky poskytnuté inštitúciou členského štátu pobytu na základe platného európskeho preukazu zdravotného poistenia uhrádza príslušná inštitúcia v súlade s platnými ustanoveniami. Platný európsky preukaz zdravotného poistenia je preukaz, ktorého obdobie platnosti uvedené na preukaze neuplynulo.
               Príslušná inštitúcia nesmie odmietnuť náhradu nákladov na dávky z dôvodu, že osoba prestala byť poistencom inštitúcie, ktorá vydala európsky preukaz zdravotného poistenia, za predpokladu, že držiteľovi preukazu alebo náhradného certifikátu k EPZP boli poskytnuté dávky v rámci obdobia platnosti preukazu alebo certifikátu.

               5.

               V prípade, že mimoriadne okolnosti bránia vydaniu európskeho preukazu zdravotného poistenia, príslušná inštitúcia vydá náhradný certifikát k EPZP s obmedzeným obdobím platnosti. O náhradný certifikát k EPZP môže požiadať buď poistenec alebo inštitúcia štátu pobytu.

               6.

               Európsky preukaz zdravotného poistenia a náhradný certifikát k EPZP zodpovedajú jednotnému vzoru, ktorý spĺňa charakteristiky a technické špecifikácie stanovené rozhodnutím správnej komisie.

      Údaje uvedené v európskom preukaze zdravotného poistenia

               7.

               Európsky preukaz zdravotného poistenia obsahuje tieto údaje:

                           —

                           priezvisko a meno držiteľa preukazu,

                           —

                           osobné identifikačné číslo držiteľa preukazu alebo ak takéto číslo neexistuje, číslo poistenca, od ktorého sa odvodzujú práva držiteľa preukazu,

                           —

                           dátum narodenia držiteľa preukazu,

                           —

                           dátum skončenia platnosti preukazu;

                           —

                           kód ISO členského štátu, ktorý vydal preukaz,

                           —

                           identifikačné číslo a akronym príslušnej inštitúcie,

                           —

                           logické číslo preukazu.

      Používanie európskeho preukazu zdravotného poistenia

               8.

               Európsky preukaz zdravotného poistenia sa môže použiť vo všetkých prípadoch dočasného pobytu, počas ktorého poistenec potrebuje vecné dávky, bez ohľadu na účel pobytu, či už ide o cestovanie, profesijnú činnosť alebo štúdium.

               9.

               Európsky preukaz zdravotného poistenia potvrdzuje nárok držiteľa preukazu v členskom štáte pobytu na vecné dávky zdravotnej starostlivosti, ktoré sa stanú nevyhnutnými zo zdravotných dôvodov a ktoré sa poskytujú počas dočasného pobytu v inom členskom štáte s cieľom zabrániť tomu, aby bol držiteľ preukazu nútený vrátiť sa pred skončením plánovaného trvania pobytu do príslušného štátu alebo štátu miesta bydliska, aby získal ošetrenie, ktoré potrebuje.
               Účelom dávok tohto druhu je umožniť poistencovi, aby mohol pokračovať v pobyte za podmienok bezpečných pre jeho zdravotný stav.

               10.

               Európsky preukaz zdravotného poistenia nepokrýva vecné dávky zdravotnej starostlivosti v prípadoch, keď cieľom pobytu je získať lekárske ošetrenie.

               11.

               Európsky preukaz zdravotného poistenia zaručuje, že s držiteľom preukazu sa v členskom štáte pobytu zaobchádza rovnako (postupy a sadzby) ako s osobou, na ktorú sa vzťahuje systém nemocenského poistenia tohto štátu.

      Spolupráca medzi inštitúciami v záujme zabránenia zneužívania európskeho preukazu zdravotného poistenia

               12.

               V prípade, že osobe zanikne nárok na vecné dávky zdravotnej starostlivosti na základe právnych predpisov jedného členského štátu a vznikne jej nárok na vecné nemocenské dávky na základe právnych predpisov druhého členského štátu, inštitúcie dotknutých členských štátov by mali spolupracovať tak, aby sa zabránilo tomu, aby poistenec naďalej používal európsky preukaz zdravotného poistenia vydaný inštitúciou prvého členského štátu po dátume, od ktorého už nemá nárok na vecné dávky v tomto členskom štáte. Inštitúcia druhého členského štátu poskytne v prípade potreby nový európsky preukaz zdravotného poistenia.

               13.

               Toto rozhodnutie sa uverejní v Úradnom vestníku Európskej únie. Uplatňuje sa odo dňa nadobudnutia účinnosti nariadenia (ES) č. 987/2009.

            Predsedníčka správnej komisie

         Gabriela PIKOROVÁ

      (1)  Ú. v. EÚ L 166, 30.4.2004, s. 1.

      (2)  Ú. v. EÚ L 284, 30.10.2009, s. 1.


2. Rozhodnutie Európskeho parlamentu z 24. apríla 2007 o účtovnej závierke Európskej agentúry pre bezpečnosť sietí a informácií za rozpočtový rok 2005 (C6-0401/2006 - 2006/2168(DEC))